Vaalharts-moorde: Gerugte oor hoe slagoffers sterf 'vals' | Maroela Media
Vaalharts-moorde: Vyf verdagtes het Donderdag in die Hartswater-landdroshof verskyn (Foto: Verskaf)
Waarskuwing: Inhoud van die berig kan sensitiewe lesers ontstel.
Gerugte wat op sosiale media sirkuleer oor hoe Dan (83) en Breggie (79) Brand en hul dogter, Elzabie, vermoor is, is vals. Só het die bestuur van die Suid-Afrikaanse Polisiediens in die Noord-Kaap Vrydag in 'n verklaring gesê.
Brig. Mohale Ramatseba, woordvoerder van die polisie in die Noord-Kaap, sê volgens die gerugte wat versprei word, dui die nadoodse verslag daarop dat een van die slagoffers se oë verwyder, haar borste afgekap en sy herhaaldelik verkrag is.
Dié inligting word wyd op sosiale media versprei en is aanvanklik deur middel van 'n stemboodskap deur 'n veiligheidsgroep versprei. Die groep het ook 'n geskrewe verslag gedeel wat volgens die plasing die amptelike nadoodse verslag is.
Marius Muller, nasionale operasionele koördineerder van AfriForum, sê egter die nadoodse ondersoek is Donderdag eers gedoen en die verslag is nog nie eers bekendgemaak nie.
Ramatseba sê die polisie in die Noord-Kaap neem kennis van die gerugte en rig 'n pleidooi aan die gemeenskap om nie fopnuus te versprei nie.
"Sulke valse nuus kan die familie verder traumatiseer en negatief raak," sê Ramatseba.
Maroela Media het vroeër berig die vyf beskuldigdes, Khomotso Mpumlwana (43), Tshepo Visagie (36), Tshepo Seolesang (20), Tshepaone Melato (19) en Realeboga Manyedi (18), het Donderdag in verband met die moorde op die Brand-gesin in die landdroshof in Hartswater in die Noord-Kaap verskyn.
Die vyf verdagtes het vlugtig verskyn op aanklagte van moord, ontvoering en roof. Vier van hulle het om regshulp aansoek gedoen, terwyl die vyfde, 'n vrou, aangedui het dat sy haar eie regsverteenwoordiging sal kry. Hulle bly in aanhouding tot 13 Augustus.
Natuurlik is hulle gemartel dit is hoe our people werk. En ek glo nie n woord wat die SAP se nie julle werk vir n komunistiese reg. Julle probeer die waarheid toe smeer dit is hoe julle komuniste werk.
Hoop van harte dit is nie waar nie. Daar is baie bloed in die huis gekry.
Nou as dit nie die waarheid is nie, sê dan wat die waarheid is, maar dit is hulle modus operandi
Die familie en vriende het ook mos 'n sê in die saak en daar kan 'n mooi onderhoud met hulle gevoer word om agter die kap van die voos vrot korrupte anc sapd mag se sê te kan kom en uitvind of wat nou eintlik die waarheid is….. geen leuen het grond om op te staan nie – maak nie saak van wie dit af kom nie. Daar is altyd 'n manier om die waarheid uit te vind, verseker!!